stanford-oval/wikipedia huggingface dataset:
International Free Press Society

The International Free Press Society (IFPS) on vuoden 2009 alussa perustettu tanskalainen sananvapausjärjestö. Tehtäväkseen IFPS määrittelee "ilmaisunvapauden puolustamisen missä tahansa ja ketä vastaan tahansa". Erityisesti "laajentumishaluinen islam" koetaan järjestössä uhkana.
Keväällä 2009 yhdistys ilmoitti aikovansa myydä kohuttua Muhammad-pilakuvaa. Yhdistyksen verkkosivulla kerrottiin, että myyntiin tulee tuhat kappaletta vedoksia Muhammad-pilapiirrosjupakka-kuvasta, jossa profeetan päässä olevaan turbaaniin on työnnetty sytytyslanka.
Aiheesta muualla

Homepage of IFCS
Interview with IFPS President, Lars Hedegaard (Arkistoitu – Internet Archive)
Homepage of Free Press Society, Denmark (Arkistoitu – Internet Archive)
Ikaalisten kihlakunta

Ikaalisten kihlakunta (ruots. Ikaalinen härad) on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
Hongonjoki (nykyään Honkajoki)
Hämeenkyrö
Ikaalisten maalaiskunta (mukaan lukien Ikaalisten epäitsenäinen kauppala)
Jämijärvi
Kankaanpää
Karvia
Kihniö
Parkano
Viljakkala
Kihlakunnan maapinta-ala oli 4 404,75 km² (1.1.1938), ja sen väkiluku oli 58 716 henkeä (31.12.1939).
Ikaalisten helluntaiseurakunta

| Ikaalisten helluntaiseurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  1961
Pastori:  Alvari Stenroth
Pääkirkko:  Vanha Tampereentie 31 39500 Ikaalinen
TV:  TV7
Aiheesta muualla
Sivusto
Infobox OKNimi-testi OK: 
Ikaalisten helluntaiseurakunta on Ikaalisissa toimiva helluntaiseurakunta. Seurakunta on perustettu vuonna 1961. Seurakunnan toimitilat sijaitsevat Ikaalisten keskustasa Vanhan Tampereentien varressa.
Seurakunnan toimintamuotoihin kuuluvat jumalanpalvelusten lisäksi rukouskokoukset, lapsi- ja nuorisotyö, erä- ja monitoimikerho sekä lähetystyö. Ikaalisten helluntaiseurakunnan yhteydessä toimii Royal Rangers-partiojärjestö.
Seurakunnan tilaisuuksia lähetetään muun muassa TV7:n televisio- ja verkkokanavilla.
International Fusion Materials Irradiation Facility

International Fusion Material Irradiation Facility eli IFMIF on suunnitteilla oleva kansainvälinen tutkimuslaitos, jossa voitaisiin testata fuusioreaktoriin soveltuvia materiaaleja. Tutkimusohjelmaan osallistuvat Japani, Euroopan unioni, Yhdysvallat sekä Venäjä ja sitä hallinnoi Kansainvälinen energiajärjestö. Tutkimuksissa käytetään hiukkaskiihdyttimiä luomaan neutroneita joilla on sama energia (noin 14 MeV) kuin fuusioreaktorissa ja erittäin suuri neutronivuo. Kohdistamalla tämä vuo tutkittavaan materiaaliin pystytään jäljittelemään olosuhteita, joihin fuusioreaktorin seinämä
tulee joutumaan.
IFMIF:n rakentamista valmistellaan, mutta rakentamispäätöstä ei ole vielä tehty.
Rakentamispäätöksen tultua kestää noin 10 vuotta ennen kuin laitos on valmis.
Hanke liittyy ITER-hankeeseen sikäli että molemmat edistävät
kaupallisen fuusiovoiman mahdollistumista. IFMIF:in antama tieto 
siitä miten materiaalit kestävät pitkäaikaista  14 MeV:in neutronisäteilyä,
on välttämätöntä jotta kaupallinen voimalaitos kyetään rakentamaan
pitkäaikaista käyttöä varten.
IFMIF on osa EURATOM:in ja Japanin välistä Broader Approach -sopimusta, jolla on tarkoitus edistää ITER:iä ja etyisesti sen seuraajaa DEMO:a.
Aiheesta muualla

IFMIF: kotisivu (Arkistoitu – Internet Archive) (englanniksi)
Hysiai (Argolis)

| Hysiai> Ὑσιαί |
| --- | --- |
 Hysiain muurien raunioita, taustalla Parthenion-vuori.
Sijainti
 Hysiai
Koordinaatit:  37°30′45″N, 22°35′00″E
Valtio:  Kreikka
Paikkakunta:  Achladókampos, Árgos-Mykínes, Argolis
Historia
Tyyppi:  kaupunki
Kulttuuri:  antiikki
Alue:  Argolis
Kaupunki:  Argos
Aiheesta muualla
  Hysiai Commonsissa 
Infobox OKNimi-testi OK: 
Hysiai (m.kreik. Ὑσιαί, lat. Hysiae) oli antiikin aikainen kaupunki Argoliissa Kreikassa. Sen arkeologinen alue sijaitsee Árgos-Mykíneen kunnassa etelään nykyisestä Achladókampoksen kylästä.
Hysiai oli pieni linnoitettu kaupunki, joka sijaitsi Lernasta Tegeaan ja Mantineiaan päin kulkeneen tien varressa. Kaupunki oli Argoksen vallassa ja suojasi tätä linnoituksena etelään ja Spartaan päin.
Hysiain muureja.
Hysiain lähellä on käyty historiassa kaksi merkittävää taistelua. Hysiain ensimmäinen taistelu käytiin vuonna 669 eaa. spartalaisten ja argoslaisten välillä. Hysiain toinen taistelu käytiin peloponnesolaissodassa vuonna 417 eaa. spartalaisten ja argoslais-ateenalaisen liittouman välillä. Siinä spartalaiset tuhosivat kaupungin. Pausanias kävi paikalla 100-luvulla jaa., jolloin kaupunki oli edelleen raunioina.
Hysiain paikka on kukkulalla, jossa on jäljellä joitakin muurien raunioita. Muureissa on ollut pyöreitä torneja. Kukkulan rinteessä on nykyisin Neitsyt Marialle (Panagía) omistettu kirkko.
Aiheesta muualla

Kuvia tai muita tiedostoja aiheesta Hysiai Wikimedia Commonsissa
Ikaalisten harmonikkamuseo

| Ikaalisten harmonikkamuseo |
| --- | --- |
Tyyppi:  Erikoismuseo
Sijainti:  Valtakatu 7, Ikaalinen
Ylläpitäjä:  Suomen Harmonikkainstituutti
Kotisivut:  https://www.harmonikkainstituutti.fi/harmonikkamuseo/
Koordinaatit:  61°46′19″N, 23°03′14″E
 fiIkaalisten harmonikkamuseo 
    
Ikaalisten harmonikkamuseo on Ikaalisten kaupungintalon tiloissa sijaitseva museo, jossa on esillä noin 85 harmonikkaa. Pääosa soittimista on peräisin 1930–1940-luvuilta. Suomen Harmonikkainstituutin ylläpitämässä kokoelmassa on kaikki tärkeimmät suomalaiset viisirivisten harmonikkojen yli 30 vuotta vanhat mallit joitakin harvinaisia poikkeuksia lukuun ottamatta. Kokoelmassa ovat muun muassa Kouvolan ja Viipurin harmonikkatehtaiden tärkeimmät mallit sekä Kurikassa Sameli Elomaan kotiteollisuusverstassa tehtyjä harmonikkoja. Taiteilija Lasse Pihlajamaan omia soittimia näyttelyssä on useita.
Harmonikan varhaisimmasta historiasta kertovat kymmenet 1800-luvun soittimet Saksasta ja Italiasta. Ikaalisten Harmonikkamuseo esittelee harmonikan historiaa ja nykypäivää soittimin, valokuvin ja tekstein näyttelyn painopisteen ollessa suomalaisessa harmonikkarakentamisessa, jonka historia on värikäs ja monipuolinen. Lisäksi museossa pääsee tutustumaan laajaan Ikaalisten pelimanniperinteestä kertovaan aineistoon.
Industrial Records

| Industrial Records |
| --- | --- |
Perustettu:  1976
Perustajat:  Throbbing Gristle
Jakelijat:  Mute Records
Tyylilajit:  industrial
Kotimaa:  Yhdistynyt kuningaskunta
Infobox OKNimi-testi OK: 
Industrial Records on levy-yhtiö, jonka industrialmusiikin yhtye Throbbing Gristle perusti vuonna 1976. Yhtye perusti levy-yhtiön ensisijaisesti omiin julkaisuihinsa, mutta myös muut yhtyeet ja artistit allekirjoittivat levytyssopimuksen levy-yhtiön kanssa. Industrial-tyylilaji sai nimensä levy-yhtiön mukaan.
Havaijin osavaltion perustuslaki

Havaijin perustuslaki (havaijiksi Kumukānāwai o Hawaiʻi, engl. Constitution of Hawaii) on Havaijin osavaltion korkein laki. Nykyinen perustuslaki koskee osavaltiota, mutta myös sitä edeltäneellä Havaijin kuningaskunnalla on myös ollut perustuslaki, joka on kirjoitettu uudelleen muutamaan otteeseen.
Historia

Havaijin ensimmäinen perustuslaki otettiin käyttöön vuonna 1840. Vuotta aikaisemmin kuningaskunnassa julkaistiin lista alamaisten oikeuksista.
Ensimmäistä kertaa perustuslakia uudistettiin vuonna 1952. Tätä tarkoitusta varten valittiin vuotta aikaisemmin kolme komissaaria, joista yhden valitsi kuningas, yhden aatelisto ja yhden kuningaskunnan parlamentti.
Vuoden 1864 perustuslaki oli kuningas Kamehameha V:n kirjoittama ja luonteeltaan melko yksinvaltainen.
Vuonna 1887 kuningas Kalākaua pakotettiin allekirjoittamaan uusi perustuslaki, jonka nojalla Havaijille asettuneet valkoiset plantaasinomistajat saivat enemmän valtaa perustamalleen parlamentille. Kalākaua jäi Havaijin viimeiseksi monarkiksi, jolla oli mitään itsenäistä valtaa. Tästä syystä vuoden 1887 perustuslakia kutsutaan nimellä "pistinperustuslaki" (engl. Bayonet constitution).
Kuningatar Liliʻuokalani yritti saada läpi uuden perustuslain vuonna 1893, mutta parlamenttia ei ollut kutsuttu koolle sitten 1887, minkä vuoksi uusi perustuslaki jäi vain ehdotukseksi. Amerikkalaiset plantaasinomistajat eivät hyväksyneet tätä, vaan kokosivat "turvallisuuskomitean" piirittämään ʻIolanin palatsia. Yhdysvaltain laivasto puolestaan ilmoitti suojelevansa turvallisuuskomiteaa. Liliʻuokalani luopui kruunusta välttääkseen verenvuodatuksen, mikä johti lopulta Havaijin kuningaskunnan kaatumiseen.
Nykyinen perustuslaki

Nykyinen Havaijin perustuslaki sisältää 18 artiklaa:
Kansalaisoikeudet
Äänioikeus ja vaalit
Parlamentti
Edustajainpaikkojen jakautuminen
Toimeenpaneva valta
Oikeuslaitos
Verotus ja julkinen talous
Paikallishallinto
Julkinen terveydenhuolto ja perusturva
Opetus
Luonnonsuojelu ja luonnonvarojen hallinto ja kehitys
Havaijilaisten asiat
Organisaatiot ja työehtoneuvottelut
Eettinen ohjesääntö
Osavaltion rajat, pääkaupunki, lippu, kieli ja motto
Yleiset ja sekalaiset sopimusehdot
Uudistukset ja lisäykset
Aikataulu ja toimeenpano
Nykyiseen perustuslakiin on jäänyt myös ns. hajonneen melan laki, joka on alkujaan peräisin vuodelta 1797.
Industrialnan metroasema

| Industrialna |
| --- | --- |

 Harkovan metro 
Perustiedot
Metrolinjat:  H’olodnohirsko-Zavodska-linja
Sijainti:  49°56′46″N, 36°23′56″E
Paikkakunta:  Harkova, Ukraina
Avattu:  11. elokuuta 1978
Rakenne
Tyyppi:  tunneliasema
Industrialna (ukr. Індустріальна, ven. Индустриальная, Industrialnaja) on Harkovan metron H’olodnohirsko-Zavodska-linjan itäinen pääteasema. Sen länsipuolella on Traktornyi zavodin metroasema. Asema avattiin 11. elokuuta 1978. Vuoteen 2016 asti aseman nimi oli Proletarska (ukr. Пролетарська, ven. Пролетарская, Proletarskaja).
Haapasen huvila

| Haapasen huvila |
| --- | --- |
 Haapasen huvila vuonna 2006.
Osoite:  Palomäentie 23
Sijainti:  Pyynikinrinne, Tampere
Koordinaatit:  61°29′43″N, 23°44′21″E
Rakennustyyppi:  alun perin asuinrakennus
Valmistumisvuosi:  1929
Suunnittelija:  Veikko Kallio
Rakennuttaja:  Severi Haapanen
Omistaja:  Koulutuskuntayhtymä Sasky
Tyylisuunta:  kertaustyylit 
Runkorakenne:  tiili 
Julkisivumateriaali:  graniitti, rappaus 
Kerrosluku:  3 + ullakko 
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Haapasen huvila, joka tunnetaan myös nimellä Haapasen palatsi, on vuonna 1929 valmistunut rakennus Tampereen Pyynikinrinteen alueella. Sen rakennutti perheensä kodiksi apteekkari Severi Haapanen.
Apteekkarin puoliso Ingrid Haapanen (o.s. Karstunen) oli Italiassa matkaillessaan ihastunut paikalliseen renessanssiin. Niinpä arkkitehti Veikko Kallio suunnitteli Haapasille palatsimaisen huvilan käyttämällä esikuvana erästä italialaista rakennusta. Haapaset halusivat kodistaan suuren ja avaran, jotta siellä olisi mahdollista majoittaa vieraita. Tiloihin sisällytettiin muun muassa yhdeksän vessaa. Tästä juontuvat rakennuksen kansanomaiset kutsumanimet Klosettilinna ja Paskalinna.
1940-luvun puolivälissä talo siirtyi Tampereen kaupungin omistukseen, minkä jälkeen se palveli muun muassa sairaanhoitajien asuntolana (1947–1964), Tampereen nykytaiteen museona (1966–1993) ja yksityisenä Willa Mac -taidemuseona (2001–2012). Syyskuussa 2020 koulutuskuntayhtymä Sasky osti huvilan 1,4 miljoonalla eurolla. Se remontoi tilat muun muassa opetuskäyttöön.
Nykyinen status

Huvilan julkisivut ovat säilyneet lähes alkuperäisessä asussa, ja ne on suojeltu asemakaavalla. Tampereen kaupungin kaavoitusyksikön mukaan talo on rakennustaiteellisesti, kulttuurihistoriallisesti ja maisemallisesti merkittävä kohde. Lisäksi se on arvokas osa Pyynikinrinnettä, jonka Museovirasto on määritellyt valtakunnallisesti merkittäväksi rakennetuksi kulttuuriympäristöksi.
Huvilan sisäarkkitehtuuria on muutettu lukuisissa peruskorjauksissa, joten alkuperäisiä rakenteita on siellä näkyvissä vain vähän. Niin sanotussa itämaisessa salissa on jäljellä taiteilija Uuno Eskolan tekemiä seinämaalauksia, jotka olivat osa Haapasten aikaista sisustusta.
Haapasen huvila on vuodesta 2020 lähtien ollut SASKY koulutuskuntayhtymän omistuksessa. Huvila on remontoitu Saskyn henkilöstön toimistotiloiksi ja oppimisympäristöksi noin sadalle tieto-​ ja viestintätekniikan opiskelijalle.
Villa Strandella

Haapasen huvilan paikalla oli aikaisemmin kauppias Oscar Strandellin rakennuttama jykevä hirsihuvila Villa Strandella. Sen oli piirtänyt arkkitehti Lars Sonck vuonna 1916. Haapaset ostivat talon tontteineen, mutta huvila osoittautui heidän perheelleen liian pieneksi. Kun Sonck kieltäytyi laajentamasta rakennusta, Haapaset myivät Villa Strandellan tehtailija Julius Syrénille. Se purettiin Pyynikinrinteen tontilta ja siirrettiin Näsijärven rannalle Teiskoon. Syrén vuokrasi sitä kesäasukkaille. Vuonna 1935 Villa Strandellan osti professori Ernst Linko, ja rakennus sai uuden omistajan myötä nimen Linkola.
Hilary Mason

Hilary Mason (4. syyskuuta 1917 – 5. syyskuuta 2006) oli brittiläinen näyttelijä. Hän syntyi Lontoossa ja opiskeli London School of Dramatic Artissa. Hänet muistetaan kansainvälisesti varsinkin Heatherin roolista Nicolas Roegin elokuvassa Kauhunkierre (1973).
Mason oli myös aktiivinen televisioesiintyjä.
Aiheesta muualla

Hilary Mason Internet Movie Databasessa. (englanniksi)
Harold Holt

| Harold Holt |
| --- | --- |

Australian pääministeri
 26. tammikuuta 1966 – 17. joulukuuta 1967  
Edeltäjä:  Robert Menzies
Seuraaja:  John McEwen
Henkilötiedot
Syntynyt: 5. elokuuta 1908 Stanmore, Uusi Etelä-Wales
Kuollut: 17. joulukuuta 1967 (59 vuotta) Point Nepean, Victoria
Puoliso:  Zara Holt
Tiedot
Puolue:  Australian liberaalipuolue
Uskonto:  anglikaani
 Nimikirjoitus
Harold Edward Holt (5. elokuuta 1908 – 17. joulukuuta 1967) oli australialainen poliitikko ja maansa 17. pääministeri vuodesta 1966 katoamiseensa asti.
Holt syntyi Sydneyssä. Hänen vanhempansa erosivat 1918. Holt opiskeli yliopistossa ja valmistui oikeustieteen kandidaatiksi 1930. Holt meni 1940-luvun lopussa naimisiin jo yliopistoaikoinaan tapaamansa Zara Baten kanssa.
Holt aloitti poliittisen uransa 1930-luvulla. Hänet valittiin Australian parlamenttiin 17. elokuuta 1935. Pääministeriksi noustuaan 1966 hänellä oli takanaan jo useita ministeriyksiä. Joulukuussa 1958 Arthur Fadden vetäytyi ja Holt nimitettiin valtion varainhoitajaksi.
Holt nimitettiin pääministeriksi vuonna 1966. Hän tuki avoimesti Yhdysvaltain toimintaa Vietnamin sodassa.
Katoaminen

Holt oli 17. joulukuuta 1967 ystäviensä kanssa rannalla katsomassa englantilaisen Alec Rosen purjehdusta. Hän väitti tuntevansa rannan hyvin, mutta aallokko oli hänen lähtiessään uimaan merta kohti hyvin voimakasta ja hän katosi pian veden alle. Paikalle hälytettiin apua ja iltaan mennessä pelastusoperaatiossa oli mukana 190 henkeä. Etsinnät lopetettiin virallisesti 5. tammikuuta. Holtin ruumista ei koskaan löydetty.
Muistotilaisuuteen osallistui kaksi tuhatta kutsuvierasta. Jotkut epäilivät hänen tehneen itsemurhan.
Aiheesta muualla

Kuvia tai muita tiedostoja aiheesta Harold Holt Wikimedia Commonsissa
Australian pääministerit
Edmund Barton
Alfred Deakin
Chris Watson
George Reid
Andrew Fisher
Joseph Cook
Billy Hughes
Stanley Bruce
James Scullin
Joseph Lyons
Earle Page
Robert Menzies
Arthur Fadden
John Curtin
Frank Forde
Ben Chifley
Robert Menzies
Harold Holt
John McEwen
John Gorton
William McMahon
Gough Whitlam
Malcolm Fraser
Bob Hawke
Paul Keating
John Howard
Kevin Rudd
Julia Gillard
Tony Abbott
Malcolm Turnbull
Scott Morrison
Anthony Albanese
Ilkka Paananen (toimitusjohtaja)

Paananen kesäkuussa 2021
Ilkka Paananen (s. 16. kesäkuuta 1978) on suomalainen ohjelmistosuunnittelija. Hänet tunnetaan parhaiten mobiilipeliyhtiö Supercellin perustajana ja toimitusjohtajana. Paananen on Mikko Kodisojan ohella toinen jääkiekkoseura Turun Palloseuran pääomistajista. Hän on kunniatohtori Tampereen yliopistosta vuodelta 2018.
Ilkka Oksala

| Ilkka Oksala> Henkilötiedot |
| --- | --- |
Syntynyt: 1964 (ikä 59–60)
Kansalaisuus:  suomalainen
Ammatti:  järjestöjohtaja, poliitinen vaikuttaja
Poliitikko
Puolue:  Kansallinen Kokoomus
Koulutus:  Oikeustieteen kandidaatti
Ilkka Oksala (s. 1965) on suomalainen järjestöjohtaja ja politiikan taustavaikuttaja. Oksala on työskennellyt vuodesta 2014 lähtien Elinkeinoelämän keskusliiton Työelämä-vastuualueen johtajana. Aikaisemmin Oksala on työskennellyt Apteekkariliiton toimitusjohtajana vuosina 2010–2014. Oksala toimi vuosina 2007–2010 peruspalveluministeri Paula Risikon valtiosihteerinä ja vuosina 1995–1998 puolustusministeri Anneli Tainan erityisavustajana. Kokoomuksen eduskuntaryhmän pääsihteerinä Oksala toimi vuosina 2001–2007 ja sosiaali- ja terveysministeriön neuvottelevana virkamiehenä vuosina 1999–2001. Koulutukseltaan Oksala on oikeustieteen kandidaatti. Vuosina 1990–1991 Oksala toimi kokoomusnuorten puheenjohtajana.
Harold Kroto

| Harold Kroto |
| --- | --- |

Henkilötiedot
Syntynyt: 7. lokakuuta 1939 Wisbech, Cambridgeshire, Britannia
Kuollut: 30. huhtikuuta 2016 (76 vuotta)
Koulutus ja ura
Tutkinnot:  Sheffieldin yliopisto
Instituutti:  Sussexin yliopisto
Tutkimusalue:  orgaaninen kemia
Tunnetut työt:  fullereeni
Palkinnot:   Nobelin kemianpalkinto
 Nimikirjoitus
Aiheesta muualla
www.kroto.info
Harold Walter Kroto (7. lokakuuta 1939 Wisbech, Cambridgeshire – 30. huhtikuuta 2016) oli brittiläinen kemisti. Hän sai Nobelin kemianpalkinnon vuonna 1996 fullereenin löytämisestä. Kroto jakoi palkinnon Robert Curlin ja Richard Smalleyn kanssa.
Kroton alkuperäinen sukunimi oli Krotoschiner, joka oli sleesialaista alkuperää. Kroton isä oli kotoisin Puolasta ja äiti oli saksalainen. Hänen vanhempansa muuttivat Isoon-Britanniaan 1930-luvulla pakoon natseja, koska Kroton isä oli juutalainen. Vuonna 1955 perheen nimi lyhennettiin muotoon Kroto.
Kroto opiskeli kemiaa Sheffieldin yliopistossa ja hän suoritti alemman korkeakoulututkinnon vuonna 1961. Filosofian tohtorin arvon hän sai vuonna 1964 samasta yliopistosta. Hänen tohtorintyönsä käsitteli vapaiden radikaalien elektronispektriä.
Tutkijan ura

Kroton tohtorintyö sisälsi myös julkaisemattomia tutkimuksia muun muassa hiilisuboksidista. Nämä tutkimukset loivat Kroton kiinnostuksen molekyyleihin, jotka sisältävät useita hiiliä, joiden välillä on kaksois- tai kolmoissidoksia.
Väitöksensä jälkeen Kroto teki muutaman vuoden ajan tohtorintutkinnon jälkeisiä tutkimuksia Kanadassa ja Yhdysvalloissa Bell Labsin laboratorioissa. Hän muutti perheineen takaisin Britanniaan ja aloitti opetus- ja tutkimustyöt Sussexin yliopistossa vuonna 1967.
1970-luvulla Kroto tutki avaruudessa esiintyviä suuriketjuisia molekyylejä ja onnistui löytämään niistä lukuisia todisteita tähtien spektreistä. Tällaisia molekyylejä olivat muun muassa polyynit syanobutydiyyni (H-C≡C-C≡C-C≡N) ja syanoheksatriyyni (H-C≡C-C≡C-C≡C-C≡N). Näiden molekyylien rakenteen selittäminen johti hänet C60-molekyylin löytämiseen.
Kroto kuuli Ricen yliopistossa Curlin ja Smalleyn suorittamista laserspektroskopiatutkimuksista. Kroto ehdotti, että he käyttäisivät Ricen yliopiston laitteistoja tähdissä esiintyvien ketjumaisten hiiliyhdisteiden simuloimiseen.
Kroto, Curl ja Smalley osoittivat, että näitä yhdisteitä ei pelkästään esiintynyt tähdissä, vaan tähdet myös kykenivät tuottamaan niitä. Lisäksi he onnistuivat löytämään buckminsterfullereenin olemassaolon. Fullereenin ainutlaatuisen rakenteen selvittäminen aloitti kokonaan uuden kemian osa-alueen tutkimuksen. Nämä kolme kemistiä suorittivat tutkimukset yhdessä Jim Heathin, Sean O'Brienin ja Yuan Liun kanssa.
Vuoden 1990 jälkeen Kroton tutkimukset käsittelivät nanotiedettä ja -teknologiaa.
Aiheesta muualla

Kuvia tai muita tiedostoja aiheesta Harold Kroto Wikimedia Commonsissa
Ilkka Paunio

Ilkka Kalervo Paunio (19. huhtikuuta 1931 Tukholma – 31. heinäkuuta 2008 Espoo) oli suomalainen hammaslääkäri. Hän oli Kuopion korkeakoulun hammaslääketieteen professori 1973–1975 ja Helsingin yliopiston kariesopin professori 1975–1995.
Hänen veljiään olivat professorit Jouko Paunio ja Keijo Paunio.
Ilkka Pekkala

Ilkka Tapani Pekkala (s. 18. helmikuuta 1955 Pöytyä) on aktiiviuransa päättänyt suomalainen seiväshyppääjä. Hän edusti vuodesta 1980 lähtien Keski-Uusimaan Urheilijoita ja hänen valmentajanaan toimi vuodesta 1977 lähtien Risto Koskinen.
Kalevan kisoista Pekkala saavutti seiväshypystä kaksi hopeaa, vuosina 1981 ja 1984. Lisäksi hän saavutti sisäratojen SM-kilpailuista hopeaa vuonna 1981 ja pronssia vuonna 1980.
Virallisissa kilpailuissa Pekkala ei ole esiintynyt vuoden 1986 hälkeen.
Hilary Duff (albumi)

| Hilary Duff Hilary Duff |
| --- | --- | --- |

Studioalbumin tiedot
 Äänitetty : touko-elokuu 2004
 Julkaistu: 26. elokuuta 2003
 Tuottaja(t): Chico Bennett, Julian Bunetta, Andreas Carlsson, Desmond Child, "Spider" Ron Entwistle, Kevin De Clue, Haylie Duff, Matthew Gerrard, Jon Lid, Jay Landers, Jim Marr, Charlie Midnight, Wendy Page, Charlton Pettus, Andre Recke, Shaun Shankel, John Shanks, Ty Stevens, Marc Swersky, Denny Weston, Jr.
 Tyylilaji: pop rock, voimapop, rock, vaihtoehtorock
 Kesto: 58.50
 Levy-yhtiö: Hollywood Records
Hilary Duffin muut julkaisut
| Metamorphosis 2003 | Hilary Duff 2004 | Most Wanted 2005 |
Singlet albumilta Hilary Duff
 ”Fly” Julkaistu: 3. elokuuta 2004  ”Someone's Watching Over Me” Julkaistu: 21. helmikuuta 2005
Hilary Duff on samannimisen laulajan kolmas studioalbumi, joka julkaistiin 28. syyskuuta 2004.
Kappaleet

Fly – 3.42
Do You Want Me? – 3.30
Weird – 2.55
Hide Away – 3.47
Mr. James Dean – 3.28
Underneath This Smile – 3.38
Dangerous to Know – 3.33
Who's That Girl? – 3.26
Shine – 3.29
I Am – 3.43
The Getaway – 3.37
Cry – 3.47
Haters – 2.59
Rock This World – 3.46
Someone's Watching Over Me – 4.10
Jericho – 3.55
The Last Song – 1.25
Inventaariokamari

Inventaariokamarissa toimii nykyään Suomenlinna-museo ja Suomenlinnakeskus
Inventaariokamari on Helsingin Suomenlinnassa sijaitseva rakennus, joka valmistui vuonna 1783 laivaston alusten varusteluvarastoksi. Inventaariokamari vaurioitui Krimin sodan pommituksissa vuonna 1855, ja siihen liittyvä Mastovaja tuhoutui täysin. Rakennuksen on todennäköisimmin suunnitellut Fredrik Henrik af Chapman, joka oli myös Ruotsin Saaristolaivaston suunnittelija.
Rakennuksessa toimii nykyään Suomenlinna-museo ja Suomenlinnakeskus.
Hysen Hakani

Hysen Hakani (28. heinäkuuta 1932 Berat – 7. helmikuuta 2011) oli albanialainen elokuvaohjaaja.
Elokuvia

Hakanin töiden joukossa ovat muiden muassa seuraavat:
Fëmijët e saj (1957)
Debatik (1961)
Toka jonë (1964)
Oshëtim në bregdet (1966)
Njësiti guerril (1969)
Ndërgjegja (1972)
Cirku në fshat (1977)
Mysafiri (1979)
Aiheesta muualla

Hysen Hakani Internet Movie Databasessa. (englanniksi)
Hydrografia

Hydrografialla tarkoitetaan vesialueen topografisten ominaisuuksien kartoittamista. Hydrografiassa tutkinnan alaisia asioita ovat mm. syvyydet, vuorovedet sekä hylkyjen, riuttojen, merkkien, poijujen ja rannikon ominaisuuksien kartoittaminen. Tarkoituksena on varmistaa vesialueiden turvallisuus merenkululle sekä tuottaa lisätietoa navigointia ajatellen.
Hydrografian piiriin ei kuulu veden laadun tai koostumuksen tutkiminen, vaan se on osa laajempaa kokonaisuutta, hydrologiaa.
Wikimedia Commonsissa on kuvia tai muita tiedostoja aiheesta .
Irma Johansson

| Mitalit | Mitalit | Mitalit |  |
| --- | --- | --- | --- |
|  Irma Johansson |  Irma Johansson |  Irma Johansson |  |
Maa:   Ruotsi
Naisten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Squaw Valley 1960 | 3 x 5 km |  |
|  Pronssia | Cortina d'Ampezzo 1956 | 3 x 5 km |  |
| MM-kilpailut  | MM-kilpailut  | MM-kilpailut  |  |
|  Pronssia | Lahti 1958 | 3 x 5 km |  |
Irma Johansson (s. 3. huhtikuuta 1932 Nederkalix, Kalix, Ruotsi) on ruotsalainen maastohiihtäjä, joka kilpaili 1950- ja 1960-luvulla. Hän voitti kaksi mitalia talviolympialaisista, kultaa naisten 3 × 5 km vuoden 1960 ja pronssia samassa lajissa vuoden 1956 talviolympialaisissa.
Johansson voitti myös pronssia Lahden maailmanmestaruuskilpailuissa 1958.